text: Еднодневна екскурзия до манастирите Седемте престола, Черепишки манастир, Вършец и Клисурски манастир – Nereya
  Travel Agency
  Начало
  За нас
  Семинари
  Договор
  За контакт
  Еднодневна екскурзия до манастирите Седемте престола, Черепишки манастир, Вършец и Клисурски манастир
  България, Екскурзии, Топ оферти 0
  03.09.2022 /събота /
  Заминаване от паркинга на площад “Руски паметник” в 08:00 ч. Пътуване по Искърското дефиле.
  Посещение на манастира „Седемте престола”, разположен красиво на десния бряг на р.Габровница, вдъхновявал през годините много поети и писатели, сред които и народния поет Иван Вазов.
  Екскурзията по дефилето стига до Черепишкия манастир. Разглеждане на манастира.
  Пътят ни продължава през Враца до град Вършец – един от известните наши балнеоложки курорти.
  През 30-те години на ХХ в. Вършец е популярен курорт сред елита на България. Банското казино, което е в центъра на Вършец, е построено през 1924 г. Наричано е още „Царското казино“, защото е било посещавано и от принц Кирил. Преди Втората световна война тук са се забавлявали богати българи и чужденци. През 1910 г. е построена първата държавна минерална баня, чийто управител е д-р Дамян Иванов. Тя се оказва тясна за прииждащите болни и през 1930 г. е издигната втора, по-голяма, която е в античен стил и е наречена Нова баня. Построени са вили и хотели, наредени от двете страни на Алеята на чинарите. През 1934 г. в центъра на града е изградена “Слънчева градина“. По това време със застъпничеството на Дамян Иванов Вършец се сдобива с най-големия изкуствен природен парк в Северна България – парк от 800 декара с широколистни гори, борови насаждения и специално пренесени екзотични видове.
  Свободно време за обяд .
  Заминаване за Клисурския манастир „Св.Св.Кирил и Методий”, разположен в подножието на врх Тодорини кукли. Разглеждане на манастира.
  Завръщане в София през Бързия и Петрохански проход привечер.
  ЦЕНА: 35.00 лв.
  В цената са включени: пътуване с автобус, екскурзоводско обслужване
  Еднодневна екскурзия до град Сърница, родопски язовири и историческия Батак Двудневна екскурзия в Одрин